CHO ออกหุ้นกู้ 300 ลบ.อายุ 2 ปี 6 เดือน ดอกเบี้ย 4.95% ขาย 13-15 มิ.ย.
CHO ออกหุ้นกู้ 300 ลบ.อายุ 2 ปี 6 เดือน ดอกเบี้ย 4.95% ขาย 13-15 มิ.ย.
30 พ.ค. 2559

บริษัท ช.ทวี จำกัด (มหาชน) หรือCHO ได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้วงเงินไม่เกิน 300 ล้านบาท เป็นหุ้นกู้อายุ 2 ปี 6 เดือน ครบกำหนดไถ่ถอน 16 ธ.ค.61 อัตราดอกเบี้ยคงที่ร้อยละ 4.95 ต่อปี ชำระดอกเบี้ยทุกๆ 3 เดือน
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระยะเวลาการจองซื้อหุ้นระหว่างวันที่ 13-15 มิ.ย.59 โดยมีธนาคารกรุงไทยเป็นผู้จัดการการจัดจำหน่ายหุ้นกู้
ทั้งนี้บริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อใช้ชำระหนี้ตั๋วแลกเงินระยะสั้น และเพื่อใช้รองรับการขยายธุรกิจ และเป็นเงินทุนหมุนเวียนของบริษัท
                